આજે મળેલી સામાન્ય સભાની બેઠકમાં પિરાણા સુએઝ પ્લાન્ટ અને ખાતરના પ્લાન્ટ સહિતના કામોમાં ટેન્ડર અને કામોમાં ગેરરીતિ તથા ભ્રષ્ટાચાર ચાલતો હોવાનો આક્ષેપ કરીને વિપક્ષી નેતાએ ભ્રષ્ટાચાર કરી રહેલા કોન્ટ્રાક્ટરો અને અધિકારીઓને કોણ છાવરે છે અને કોણ આ કામોમાં ભાગીદાર છે તે હું જાણું છું તેવો સીધો પડકાર કરતા ભાજપના મેયર અને પૂર્વ મેયરે આ પડકાર ઝીણી લઇને કોણ ભાગીદાર છે તેના નામો જાહેર કરવાની માગણી કરી હતી પરંતુ આ નામો જાહેર કરવાની વાત બાજુએ હડસેલીને બંને પક્ષના સભ્યો તેમની બેઠક પરથી ઊભા થઈને સામસામા આક્ષેપો કરીને હોહા મચાવતા મામલો બીચક્યો હતો અને મેયર બિજલ પટેલે એજન્ડા પરના તમામ કામો મંજૂર કરીને બેઠક સમેટી લીધી હતી.